Timmermann syntyi Itä-Berliinissä urheilijaperheeseen ja alkoi työntää kuulaa 13-vuotiaana. Hän teki ensimmäisen maailmanennätyksensä 22,62 vuonna 1985. 22. toukokuuta 1988 Timmermann työnsi ensimmäisenä henkilönä yli 23 metrin, 23,06 Haniassa, Kreikassa. Hän sijoittui vuoden 1992 olympialaisten kuulantyönnössä viidenneksi. Helsingin MM-kisoissa 1983 ja Stuttgartin EM-kisoissa 1986 Timmermann saavutti hopeaa. Splitin EM-kisoissa 1990 hän voitti kultaa.